stanford-oval/wikipedia huggingface dataset:
מרחב מכפלה
התכונה האוניברסלית של מרחבי מכפלה

ניתן לאפיין מרחבי מכפלה גם בצורה הבאה:
אם  Y  הוא מרחב טופולוגי, ולכל  i ההטלה  f_{i}:Y\to X_{i} היא רציפה, אז קיימת העתקה רציפה יחידה,  f:Y\to X כך שלכל  n מתקיים כי  f_{i}=p_{i}\circ f.
תכונות נשמרות

אומרים על תכונה שהיא נשמרת תחת מכפלה אם מתקיים שלכל אוסף של מרחבים  X_{n} המקיימים את התכונה, גם מרחב המכפלה  \prod X_{n} מקיים את התכונה.
תכונות נשמרות > אקסיומות ההפרדה

תכונות נשמרות:
T_{0}
T_{1}
T_{2} (האוסדורף)
T_{3{\frac {1}{2}}} (טיכונוף)
רגולריות
לעומת זאת, נורמליות לא בהכרח נשמרת תחת מכפלה.
תכונות נשמרות > קומפקטיות

משפט טיכונוף מראה כי מכפלה כלשהי של מרחבים קומפקטיים היא קומפקטית. לעומת זאת, מכפלה של מרחבים קומפטיים מקומית אינה בהכרח קומפקטית מקומית (עובדה זו מוליכה להגדרת חוג האדלים של שדה גלובלי, שהוא כן קומפקטי מקומית).
תכונות נשמרות > קשירות

קשירות וגם קשירות מסילתית- שתיהן תכונות הנשמרות תחת מכפלה כל שהיא.
טופולוגיית התיבות

ניתן גם להגדיר טופולוגיה שונה על מרחב מכפלה, שבסיסה הוא אוסף כל המכפלות של קבוצות פתוחות ב- X_{n} בכל אורך. זוהי טופולוגיה עדינה יותר מטופולוגיית המכפלה והיא פחות נפוצה. כאשר מדובר בטופולוגיית התיבות, חלק מן הטענות האמורות בערך זה, כגון משפט טיכונוף או שימור של אקסיומות הפרדה, אינן תקפות.
משיר זהוב

| משיר זהוב |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: קרפיונאים
משפחה:: קרפיוניים
סוג:: משיר
מין:: משיר זהוב
שם מדעי
 Tor putitora ‏המילטון, 1822

משיר זהוב שוחה בקבוצה
משיר זהוב (שם מדעי: Tor putitora) הוא מין של דג גדול השייך למשפחת הקרפיוניים שבסדרת הקרפיונאים.
מאפיינים

דג זה חי בנהרות הרריים בדרום אסיה מאיראן, פקיסטן, דרום סרי לנקה והודו ועד לתאילנד. זהו דג גדול מאוד שיכול להגיע לאורך 2.8 מ' ולשקול 54 ק"ג. צבע הדג אפור ולו קשקשים גרמיים, סנפירים קטנים זהובים וזנב זהוב. הפה גדול ובקצהו זוג בינים.
הדג חי בנהרות חמימים ושוחה לאיטו. הוא אוכל-כול הניזון מהחי והצומח. הדג מצוי בסכנת הכחדה בטבע עקב פגיעה בבית גידולו ודיג יתר.
הערות שוליים

↑  משיר זהוב באתר הרשימה האדומה של IUCN
משלחת ג'קסון-הרמסוורת'

מפה של ארץ פרנץ יוזף ותגליותיו של פרדריק ג'. ג'קסון
משלחת ג'קסון-הרמסוורת' (באנגלית: Jackson–Harmsworth expedition) אל ארץ פרנץ יוזף, 1897-1894, יצאה לדרך בהנהגת חוקר החוג הארקטי הבריטי פרדריק ג'ורג' ג'קסון (אנ') ובמימון איל העיתונות אלפרד הרמסוורת' (אנ'). מפות שגויות הטעו את ג'קסון לחשוב, שארץ פרנץ יוזף היא יבשה הנמשכת עד אל הקוטב הצפוני. המיפוי שהיה משימתה העיקרית /של המשלחת הוכיח לבסוף, שהיבשה היא למעשה ארכיפלג, שהאי הצפוני ביותר שלו מגיע רק ל-81° צפון ולא מעבר לכך.
צוות המשלחת כלל את אלברט ארמיטג', שערך רישומים אסטרונומיים, מטאורולוגיים ומגנטיים, רג'ינלד קטליץ, רופא וגאולוג, ג'. פ. צ'יילד, חוקר מחצבים, והארי פישר, בוטניקאי וזואולוג – בשנת 1896 החליף אותו ויליאם ספירס ברוס.
מציאת ננסן

ב-17 ביוני 1896 נדהם ג'קסון מהופעתו הפתאומית של "גבר גבוה, בכובע לבד רך ובבגדים רחבים, שופעים, עם שיער וזקן ארוכים ומדובללים." התברר, שהאיש היה פריטיוף ננסן, ששהה עם עמיתו היחיד, היאלמר יוהנסן, על הקרח מאז עזבו שניהם את אוניית המשלחת פראם, שנתקעה בקרח, ב-14 במרץ 1895. היה זה מזל צרוף שהביא את ננסן ויוהנסן אל המחנה של משלחת ג'קסון-הרמסוורת'.
על יסוד תיאורו של ננסן את מסעו, שקל ג'קסון בכובד ראש את הסיכוי להגיע אל הקוטב עצמו, והחל לבנות שחזורים למזחלות ולקייאקים של ננסן. ואולם, העדר כישורים וניסיון בסקי ובמסע על קרח בקרב אנשי משלחתו של ג'קסון הביא לוויתור מהיר על תוכניות אלה.
מריו קולונה

מריו קולונה (בפורטוגזית: Mário Esteves Coluna;‏ 6 באוגוסט 1935 – 25 בפברואר 2014) היה כדורגלן פורטוגזי, ששיחק בעמדת הקשר מרכזי. הוא נחשב לאחד הקשרים הטובים בדורו, ונתפס כאחד הכדורגלנים הפורטוגזים המוכשרים בכל הזמנים.
ביוגרפיה

נולד באי איניאקה, מוזמביק, שהייתה אז לקולוניה פורטוגזית. אביו הגיע מפורטוגל ואמו תושבת המקום. קולונה חתם ב-1954 בבנפיקה ליסבון שבה העביר את מרבית הקריירה. הוא זכה לכינוי O Monstro Sagrado (המפלצת הקדושה), והיה לאחד המוזמביקים הראשונים ששיחקו כדורגל מקצועי מחוץ למדינתו.
בעונתו הראשונה 1954/1955 הוצב בעמדת החלוץ וסיים עם 14 שערים ב-26 משחקים, בנוסף לזכייה בליגה הפורטוגלית. לאחר מכן, הוסב בהצלחה לעמדת הקשר המרכזי או ההתקפי על ידי המאמן אוטו גלוריה, שם הוא ניצל היטב את היתרונות שלו. קולונה ניחן בסיבולת וכוח, בעל מסירה מדויקת למרחקים ארוכים וכישורים טכניים. הוא היה לקפטן בנפיקה בין השנים 1963–1970, וזכה עימה בשלל תארים בזירה המקומית. ההישג הגדול של בנפיקה באותה התקופה היה הזכייה פעמיים בגביע אירופה לאלופות בעונות 1960/1961 ו-1961/1962. בשני הגמרים פגשה קבוצות ספרדיות, ברצלונה וריאל מדריד בהתאמה, כשבשניהם קולונה כבש. בניצחון על ריאל מדריד אף ויתר על בעיטת עונשין עבור אאוזביו הצעיר, כדי שזה יוכל להבקיע. קולונה ערך במדי בנפיקה בסך הכל 525 הופעות רשמיות, בהן כבש 127 שערים לאורך 16 עונות.
אחרי הפרישה כיהן קולונה בתפקיד נשיא התאחדות הכדורגל של מוזמביק, לאחר שזו קיבלה עצמאות ב-1975. בנוסף לכך, כיהן גם כשר הספורט במדינה בין השנים 1994–1999. קולונה נפטר ב-25 בפברואר 2014 בגיל 78 במפוטו, עקב זיהום ריאתי.
ביוגרפיה > נבחרת פורטוגל

קולונה ערך את הופעת הבכורה שלו במדי נבחרת פורטוגל ב-4 במאי 1955, בגיל 19, נגד סקוטלנד בגלאזגו. בניגוד להצלחות הרבות שחווה עם המועדון בנפיקה, עם פורטוגל הייתה זו הצלחה אחת והיא ההעפלה למונדיאל 1966. קולונה פתח לצד חיימה גראסה במרכז הקישור בכל ששת משחקי המוקדמות לטורניר, ואף כבש שער בראשון, ניצחון 1–5 על טורקיה. במונדיאל עצמו קולונה היה לקפטן הנבחרת שסיימה במקום השלישי, הישג השיא שלה במונדיאל עד היום. בנוסף לכך נכלל בנבחרת המצטיינת של הטורניר.
תארים

אליפות פורטוגל (10): 1954/1955, 1956/1957, 1959/1960, 1960/1961, 1962/1963, 1963/1964, 1964/1965, 1966/1967, 1967/1968, 1968/1969
הגביע הפורטוגלי (6): 1954/1955, 1956/1957, 1958/1959, 1961/1962, 1963/1964, 1968/1969
גביע אירופה לאלופות (2): 1960/1961, 1961/1962
מקום שלישי בגביע העולם: 1966
הנבחרת המצטיינת בגביע העולם: 1966
הערות שוליים

↑  "קולונה, קשרה של בנפיקה". פיפ"א, 9 במרץ 2012(באנגלית)
↑  FIFA.com - Eusebio-inspired Benfica rock Real, web.archive.org, ‏2012-08-02
| --- | --- |
בקרת זהויות :  GND: 1167981855  VIAF: 6224153834760964450008   WorldCat (עם VIAF): 6224153834760964450008
מלך הונגריה

| --- | --- |
סמל הוד מלכותו, המלך השליח של הונגריה
 
 קארוי הרביעי, מלך הונגריה
 תואר:  הוד מלכותו, המלך השליח של הונגריה
 השליט הראשון בבית זה:  אישטוואן הראשון, מלך הונגריה
 השליט האחרון בבית זה:  קארוי הרביעי, מלך הונגריה
 תקופת המלוכה:  25 בדצמבר 1000 – 12 בנובמבר 1918 (917 שנים)
 מעון רשמי:  ארמון בודה
 שטח שיפוט:  ממלכת הונגריה
 
מלך הונגריה (בהונגרית: Magyar király) היה התואר הרשמי של המונרך השולט בממלכת הונגריה משנת 1000 ועד שנת 1918. לפני שנת 1000 הונגריה עדיין לא הוכרה כממלכה בידי האפיפיור ושליט הונגריה כונה 'הנסיך הגדול של ההונגרים'. אישטוואן הראשון, מלך הונגריה הוכתר ב-25 בדצמבר 1000 (או ב-1 בינואר 1001) בכתר ששלח לו האפיפיור סילבסטר השני ועם ההסכמה של אוטו השלישי, קיסר האימפריה הרומית הקדושה. מההכתרה ועד התפרקות האימפריה האוסטרו-הונגרית השתמשו כל מנהיגי הונגריה בתואר הזה חוץ מיאנוש הוניאדי ולאיוש קושוט.
רשימת המלכים > בית ארפאד

| שם (תקופת חיים) | דיוקן | תחילת מלוכה | סיום מלוכה |
| --- | --- | --- | --- |
| אישטוואן הראשון István I 975 - 15 באוגוסט 1038 |  | 25 בדצמבר 1000 | 15 באוגוסט 1038 |
| פטר (כהונה ראשונה) Péter I 1011 - 30 באוגוסט 1046 |  | 15 באוגוסט 1038 | ספטמבר 1041 |
| שמואל אבא Aba Sámuel I 990 - 5 ביולי 1044 |  | ספטמבר 1041 | 5 ביולי 1044 |
| פטר (כהונה שנייה) Péter I 1011 - 30 באוגוסט 1046 |  | 5 ביולי 1044 | 30 באוגוסט 1046 |
| אנדראש הראשון András I 1015 - דצמבר 1060 |  | 30 באוגוסט 1046 | דצמבר 1060 |
| בלה הראשון Béla I 1016 - 11 בספטמבר 1063 |  | דצמבר 1060 | 11 בספטמבר 1063 |
| שאלאמון Salamon I 1053 - 1087 |  | 11 בספטמבר 1063 | 14 במרץ 1074 |
| גזה הראשון Géza I 1040 - 25 באפריל 1077 |  | 14 במרץ 1074 | 25 באפריל 1077 |
| לסלו הראשון László I 27 ביוני 1040 - 29 ביולי 1095 |  | 25 באפריל 1077 | 29 ביולי 1095 |
| קלמן Kálmán I 1070 - 3 בפברואר 1116 |  | 29 ביולי 1095 | 3 בפברואר 1116 |
| אישטוואן השני István II 1101 - 1 במרץ 1131 |  | 3 בפברואר 1116 | 1 במרץ 1131 |
| בלה השני (העיוור) Béla II 1108 - 13 בפברואר 1141 |  | 1 במרץ 1131 | 13 בפברואר 1141 |
| גזה השני Géza II 1130 - 31 במאי 1162 |  | 13 בפברואר 1141 | 31 במאי 1162 |
| אישטוואן השלישי István III 1147 - 4 במרץ 1172 |  | 31 במאי 1162 | 4 במרץ 1172 |
| לסלו השני László II 1131 - 14 בינואר 1163 |  | יולי 1162 | 14 בינואר 1163 |
| אישטוואן הרביעי István IV 1133 - 11 באפריל 1165 |  | 14 בינואר 1163 | 19 ביוני 1163 |
| בלה השלישי Béla III 1148 - 23 באפריל 1196 |  | 4 במרץ 1172 | 23 באפריל 1196 |
| אימרה הראשון Imre I 1174 - 30 בנובמבר 1204 |  | 23 באפריל 1196 | 30 בנובמבר 1204 |
| לסלו השלישי László III 1200 - 7 במאי 1205 |  | 30 בנובמבר 1204 | 7 במאי 1205 |
| אנדראש השני András II 1177 - 21 בספטמבר 1235 |  | 7 במאי 1205 | 21 בספטמבר 1235 |
| בלה הרביעי Béla IV 29 בנובמבר 1206 - 3 במאי 1270 |  | 21 בספטמבר 1235 | 3 במאי 1270 |
| אישטוואן החמישי István V 18 באוקטובר 1239 - 6 באוגוסט 1272 |  | 3 במאי 1270 | 6 באוגוסט 1272 |
| לסלו הרביעי (הקומני) László IV 5 באוגוסט 1262 - 10 ביולי 1290 |  | 6 באוגוסט 1272 | 10 ביולי 1290 |
| אנדראש השלישי András III 1265 - 14 בינואר 1301 |  | 10 ביולי 1290 | 14 בינואר 1301 |
רשימת המלכים > בית פשמישל

| שם (תקופת חיים) | דיוקן | תחילת מלוכה | סיום מלוכה |
| --- | --- | --- | --- |
| ואצלב Vencel I 6 באוקטובר 1289 - 4 באוגוסט 1306 |  | 14 בינואר 1301 | 9 באוקטובר 1305 |
רשימת המלכים > בית ויטלסבאך

| שם (תקופת חיים) | דיוקן | תחילת מלוכה | סיום מלוכה |
| --- | --- | --- | --- |
| בלה החמישי Béla V 11 בפברואר 1261 - 9 בנובמבר 1312 |  | 9 באוקטובר 1305 | יוני 1307 |
רשימת המלכים > בית אנז'ו

| שם (תקופת חיים) | דיוקן | תחילת מלוכה | סיום מלוכה |
| --- | --- | --- | --- |
| קארוי הראשון Károly I 1288 - 16 ביולי 1342 |  | יוני 1307 | 16 ביולי 1342 |
| לאיוש הראשון (הגדול) Lajos I 5 במרץ 1326 - 10 בספטמבר 1382 |  | 16 ביולי 1342 | 10 בספטמבר 1382 |
| מריה (כהונה ראשונה) Mária I 14 באפריל 1371 - 17 במאי 1395 |  | 10 בספטמבר 1382 | 31 בדצמבר 1385 |
| קארוי השני Károly II 1345 - 24 בפברואר 1386 |  | 31 בדצמבר 1385 | 24 בפברואר 1386 |
| מריה (כהונה שנייה) Mária I 14 באפריל 1371 - 17 במאי 1395 |  | 24 בפברואר 1386 | 17 במאי 1385 |
רשימת המלכים > בית לוקסמבורג

| שם (תקופת חיים) | דיוקן | תחילת מלוכה | סיום מלוכה |
| --- | --- | --- | --- |
| זיגיסמונד Zsigmond I 15 בפברואר 1368 - 9 בדצמבר 1437 |  | 17 במאי 1385 | 9 בדצמבר 1437 |
רשימת המלכים > בית הבסבורג (פעם ראשונה)

| שם (תקופת חיים) | דיוקן | תחילת מלוכה | סיום מלוכה |
| --- | --- | --- | --- |
| אלברכט Albert I 10 באוגוסט 1397 - 27 באוקטובר 1439 |  | 9 בדצמבר 1437 | 27 באוקטובר 1439 |
רשימת המלכים > בית יגלו (פעם ראשונה)

| שם (תקופת חיים) | דיוקן | תחילת מלוכה | סיום מלוכה |
| --- | --- | --- | --- |
| אולסלו הראשון Első I 31 באוקטובר 1424 - 10 בנובמבר 1444 |  | 27 באוקטובר 1439 | 10 בנובמבר 1444 |
רשימת המלכים > בית הבסבורג (פעם שנייה)

| שם (תקופת חיים) | דיוקן | תחילת מלוכה | סיום מלוכה |
| --- | --- | --- | --- |
| לסלו החמישי László V 22 בפברואר 1440 - 23 בנובמבר 1457 |  | 10 בנובמבר 1444 | 23 בנובמבר 1457 |
רשימת המלכים > בית הוניאדי

| שם (תקופת חיים) | דיוקן | תחילת מלוכה | סיום מלוכה |
| --- | --- | --- | --- |
| מתיאש הראשון Mátyás I 24 בפברואר 1443 - 6 באפריל 1490 |  | 23 בנובמבר 1457 | 6 באפריל 1490 |
רשימת המלכים > בית יגלו (פעם שנייה)

| שם (תקופת חיים) | דיוקן | תחילת מלוכה | סיום מלוכה |
| --- | --- | --- | --- |
| אולסלו השני Első II 1 במרץ 1456 - 13 במרץ 1516 |  | 6 באפריל 1490 | 13 במרץ 1516 |
| לאיוש השני Lajos II 1 ביולי 1506 - 29 באוגוסט 1526 |  | 13 במרץ 1516 | 29 באוגוסט 1526 |
רשימת המלכים > בית הבסבורג (פעם שלישית)

| שם (תקופת חיים) | דיוקן | תחילת מלוכה | סיום מלוכה |
| --- | --- | --- | --- |
| פרדיננד הראשון Ferdinánd I 10 במרץ 1503 - 25 ביולי 1564 |  | 29 באוגוסט 1526 | 8 בספטמבר 1563 |
| מקסימיליאן Miksa I 31 ביולי 1527 - 12 באוקטובר 1576 |  | 8 בספטמבר 1563 | 25 בספטמבר 1572 |
| רודולף Rudolf I 18 ביולי 1552 - 20 בינואר 1612 |  | 25 בספטמבר 1572 | 25 ביוני 1608 |
| מתיאש השני Mátyás II 24 בפברואר 1557 - 20 במרץ 1619 |  | 25 ביוני 1608 | 1 ביולי 1618 |
| פרדיננד השני Ferdinánd II 9 ביולי 1578 - 15 בפברואר 1637 |  | 1 ביולי 1618 | 8 בדצמבר 1625 |
| פרדיננד השלישי (כהונה ראשונה) Ferdinánd III 13 ביוני 1608 - 2 באפריל 1657 |  | 8 בדצמבר 1625 | 31 במאי 1653 |
| פרדיננד הרביעי Ferdinánd IV 8 בספטמבר 1633 - 9 ביולי 1654 |  | 31 במאי 1653 | 9 ביולי 1654 |
| פרדיננד השלישי (כהונה שנייה) Ferdinánd III 13 ביוני 1608 - 2 באפריל 1657 |  | 9 ביולי 1654 | 2 באפריל 1657 |
| לאופולד הראשון Lipót I 9 ביוני 1640 - 5 במאי 1705 |  | 2 באפריל 1657 | 9 בדצמבר 1687 |
| יוזף הראשון József I 26 ביולי 1678 - 17 באפריל 1711 |  | 9 בדצמבר 1687 | 17 באפריל 1711 |
| קארוי השלישי Károly III 1 באוקטובר 1685 - 20 באוקטובר 1740 |  | 17 באפריל 1711 | 20 באוקטובר 1740 |
| מריה תרזה Mária Terézia 13 במאי 1717 - 29 בנובמבר 1780 |  | 20 באוקטובר 1740 | 29 בנובמבר 1780 |
רשימת המלכים > בית הבסבורג - לורן

| שם (תקופת חיים) | דיוקן | תחילת מלוכה | סיום מלוכה |
| --- | --- | --- | --- |
| יוזף השני József II 13 במרץ 1741 - 20 בפברואר 1790 |  | 29 בנובמבר 1780 | 20 בפברואר 1790 |
| לאופולד השני Lipót II 5 במאי 1747 - 1 במרץ 1792 |  | 20 בפברואר 1790 | 1 במרץ 1792 |
| פרנץ Ferenc I 12 בפברואר 1768 - 2 במרץ 1835 |  | 1 במרץ 1792 | 2 במרץ 1835 |
| פרדיננד החמישי Ferdinánd V 19 באפריל 1793 - 29 ביוני 1875 |  | 2 במרץ 1835 | 2 בדצמבר 1848 |
| פרנץ יוזף Ferenc József 18 באוגוסט 1830 - 21 בנובמבר 1916 |  | 2 בדצמבר 1848 | 21 בנובמבר 1916 |
| קארוי הרביעי Károly IV 17 באוגוסט 1887 - 1 באפריל 1922 |  | 21 בנובמבר 1916 | 12 בנובמבר 1918 |
ראו גם

ממלכת הונגריה
היסטוריה של הונגריה
משלח בין-לאומי

משלח בין-לאומי (באנגלית: Freight Forwarder) הוא מוביל המתחייב להעביר טובין (סחורות, מטענים וחפצים אישיים) מנקודת מוצא אל נקודת היעד בעבור תשלום כספי.
משלח בינלאומי כיום מוגדר כמוביל חוזי כלומר חברת השילוח הבינלאומית משמשת כחוזה ליצואן המשתמש בהן.
תפקיד המשלח אינו רק לשנע את הטובין, אלא לגשר בין בעל המטען לספק השילוח הבינלאומי (שילוח אווירי, ימי או יבשתי) ומוטלת עליו החובה להנפיק שטר מטען (פנימי) לכל שילוח.
על פי חוק סוכני המכס, תשכ"ה-1964, גורם העוסק בשילוח בין-לאומי חייב לקבל אישור מרשות המסים בישראל.
ראו גם

לוגיסטיקה
משא
מטען בתפזורת
סחורה
אוניית צובר
לופטהנזה קרגו
מרגרט צ'אן

| --- | --- |

 לידה:  22 באוגוסט 1947 (בת 77) הונג קונג, האימפריה הבריטית 
 שם לידה:  馮富珍 
 מדינה:  הרפובליקה העממית של סין, קנדה 
 השכלה:  האוניברסיטה הלאומית של סינגפור (1985)  אוניברסיטת מערב אונטריו (1977)  האוניברסיטה לחינוך של הונג קונג 
 מעסיק:  ארגון הבריאות העולמי, Department of Health, ממשלת הונג קונג, האומות המאוחדות 
 תפקיד:  member of the National Committee of the Chinese People's Political Consultative Conference  יו"ר ארגון הבריאות העולמי (4 בינואר 2007–1 ביולי 2017) 
 השקפה דתית:  אנגליקניזם 
 פרסים והוקרה:  Asia's Most Influential Hong Kong (2021)  פרס הנסיך מחידול (1998)  חלוץ הרפורמה (18 בדצמבר 2018)  עמית הקולג' המלכותי לרופאים  קצינה במסדר האימפריה הבריטית 
 
מרגרט צ'אן פונג פו-צ'ון (באנגלית: Margaret Chan Fung Fu-chun; נולדה ב-21 באוגוסט 1947) הייתה מנהלת של ארגון הבריאות העולמי בין השנים 2007 ל-2017. צ'אן, ילידת הונג קונג, בעלת רקע אקדמי בכלכלה ובמינהל עסקים, שימשה בין השנים 1994 ל-2003 כשרת הבריאות של הונג קונג. בין השנים 2003 ל-2006 שימשה בתפקידים בכירים בארגון הבריאות העולמי, כאחראית על מניעת מגפה עולמית של שפעת, וכסגנית האחראי למניעת מחלות מידבקות.
ביוגרפיה

אחרי לימודיה בבית ספר תיכון, הוכשרה צ'אן כמורה לכלכלת בית בקולג' לחינוך בהונג קונג. ב-1973 סיימה תואר ראשון בכלכלת בית באוניברסיטת מערב אונטריו, וב-1975 קיבלה שם תואר דוקטורט ברפואה. בהמשך קיבלה תואר שני בבריאות הציבור מהאוניברסיטה הלאומית של סינגפור.
ב-1997 קיבלה מענק מחקר מהפקולטה לרפואת בריאות הציבור של הקולג' המלכותי לרופאים בלונדון, וכן הוענק לה מעמד אבירות של "קצינה" במסדר האימפריה הבריטית, על ידי המלכה אליזבת' השנייה.
בדצמבר 1978 הצטרפה לממשלה בהונג קונג, למשרד הבריאות. ב-1989 קודמה לתפקיד עוזרת מנכ"ל משרד הבריאות בהונג קונג, וב-1992 מונתה לסגניתו. ב-1994 מונתה לשרת הבריאות, האישה הראשונה בתפקיד זה בהונג קונג. ב-1997 תרמה למאבק בשפעת העופות ולהרגעת הציבור, ובעת התפרצות המגפה נודעה באמירתה "אני אוכלת בשר עוף מדי יום, אין צורך בפאניקה". בהמשך, כאשר התרבו מקרי ההידבקות במחלה, טענו כנגדה מבקריה שהיא מטעה את הציבור. אך לאחר מכן זכתה להערכה על השמדת מיליון וחצי עופות נגועים והשתלטות על המגפה בהונג קונג.
ב-2003 פרצה בסין וברחבי העולם מגפת הסארס, וצ'אן ספגה ביקורת מהמועצה המחוקקת של הונג קונג על התנהלות פאסיבית ואיטית יחסית בכל הנוגע למגפה. ועדת מומחים שהקימה הממשלה לבדיקת ההתמודדות עם המגפה, קבעה כי צ'אן לא אשמה בכישלון ניהול המשבר, אלא המבנה הלקוי של מערכת הבריאות בהונג קונג, בו מערכת בתי החולים ומערכת בריאות הציבור היו מופרדות, ולפיכך נוצרו בעיות בשיתוף מידע ונתונים.
ב-2003 סיימה צ'אן את תפקידה כשרה, כשהצטרפה להנהגת ארגון הבריאות העולמי. ב-2006 מונתה לראש הארגון, והיא שימשה בתפקיד זה עד שנת 2017. בפעילותה מדגישה צ'אן את חשיבות שיפור הבריאות בקרב נשים ובקרב תושבי אפריקה.
ב-2007 עוררה ביקורת בקרב ארגונים הומניטריים, כאשר הביעה ספק בדבר איכותן של תרופות גנריות, מה שנתפס כתמיכה באינטרסים של חברות התרופות הגדולות, במהלך ביקורה בתאילנד.
ב-2009 עסקה צ'אן בהתמודדות ארגון הבריאות העולמי עם התפרצות שפעת החזירים ברחבי העולם, והכריזה עליה כמגפה כלל עולמית.
מריו צ'יפוליני

צ'יפוליני בעת רכיבה
מריו צ'יפוליני (נולד ב-22 במרץ 1967) הוא רוכב אופניים איטלקי (רוכב עבר). נחשב לאחד הספרינטרים הטובים בהיסטוריה של מרוצי האופניים. צ'יפוליני הוא הרוכב אשר ניצח קטעים בודדים בג'ירו ד'איטליה יותר מכל רוכב אחר בהיסטוריה. בין הישגיו העיקריים:
זכייה באליפות העולם באופני כביש בשנת 2002
זכייה במרוץ מילאנו – סן רמו בשנת 2002
שלושה ניצחונות במרוץ גנט–וייפלחם בשנים: 1992, 1993 ו-2002
12 ניצחונות בקטעים בטור דה פראנס, מתוכם, ניצחונות בארבעה קטעים רצופים בשנת 1999
42 ניצחונות בקטעים בג'ירו ד'איטליה
שלושה ניצחונות בקטעים בוואלטה אספניה (כולם בשנת 2002)
189 ניצחונות כרוכב מקצועני
אופי ומאפיינים

מעבר להיותו רוכב אופניים מצטיין שזכה, כאמור, באינספור ניצחונות, זכה צ'יפוליני לפרסום רב בשל אופיו הראוותני והתנהגותו הייחודית וגם כיום הוא זוכה להתעניינות ופרסום בתקשורת השמורים בדרך כלל לכוכבי טלוויזיה וקולנוע. הוא נודע בשני כינויים. האחד הוא "סופר מריו" והשני הוא "מלך האריות", כינוי שזכה לו גם עקב בלוריתו המעוצבת.
מצד אחד נודע צ'יפוליני ביחס הבלתי אמצעי ובכבוד הרב שהוא נותן למעריציו הפשוטים וגם לתקשורת ומצד שני הוא הסתבך מספר פעמים באירועים אלימים. פעם אחת כאשר תקף רוכב בקו הזינוק בטענה כי ביום הקודם הלה חסם אותו במיאוץ אל קו הסיום (הוא הורחק מהוואלטה אספניה בעקבות תקרית זו) ופעם אחרת כאשר יידה שני בקבוקי מים על רוכבי אופנוע שליוו את המרוץ וצפרו לו.
צד נוסף באישיותו הוא עיצוב מדי חלק מהקבוצות בהן היה חבר. בהיותו בקבוצת אקווה א-ספונה הוא עיצב את מדי הקבוצה בצורת עור הזברה, תלבושת שעברה בשינויים קלים גם לקבוצתו הבאה דומינה וקאנצה. במקרים אחרים הוא נהג להופיע לקטע הראשון בג'ירו ד'איטליה (הפרולוג) בתלבושת ייחודית רק לו וזכה בעקבות כך, גם להתעניינות תקשורתית וגם לקנס מהמארגנים.
בשנותיו האחרונות כרוכב מקצועני, נמנע ממנו להשתתף בטור דה פראנס על רקע אי הזמנת קבוצתו למרוץ. ההתעלמות של מנהל הטור הצרפתי, ז'אן-מרי לבלאן מהספרינטר הטוב בעולם בזמנו עוררה גלים רבים בין חובבי מרוצי האופניים. לשיא הגיע הדבר ב-2003 כאשר כולם היו בטוחים כי חולצת הקשת בענן אשר לבש כאלוף העולם הנוכחי, תבטיח לצ'יפוליני את הכרטיס הנכסף. אולם, גם אז נמנע לבלאן מהזמנת צ'יפוליני בטענה כי צ'יפוליני נוהג לפרוש מהמרוץ עם תום הקטעים המישוריים (בהם יש לו סיכוי לנצח) ועם תחילת הקטעים ההרריים (בהם הוא מתקשה) וכי הדבר מלמד על חוסר כבוד למרוץ. נטען גם כי ברוב הפעמים בהם רכב צ'יפוליני בג'ירו ד'איטליה הוא הגיע לסיום המרוץ במילאנו לאחר שעבר פסגות הרים וטיפוסים שאינם נופלים במאומה מהאלפים והפירנאים המצויים במסלול הטור דה פראנס וכי נקודה זו מחזקת את טענתו של לבלאן.
ב-2016 וב-2017 הואשם צ'יפוליני על ידי סברינה לנדוצ'י, אשתו לשעבר, באלימות כלפיה, בהטרדתה ובאיומים על בן זוגה הנוכחי. ביוני 2022 דרשה התביעה הציבורית באיטליה כי יגזר עליו עונש של שנתיים וחצי מאסר. באוקטובר 2022 גזר בית המשפט בלוקה על צ'יפוליני מאסר של שלוש שנים ותשלום פיצויים בגובה 85 אלף אירו.
חדשנות טקטית

מריו צ'יפוליני אחראי אולי, יותר מכל רוכב אחר, על התפתחות צורת הרכיבה הדורשת את תכנון והרכבת הקבוצה כולה סביב ספרינטר בעל תכונות ייחודיות. ניצחונותיו הרבים ודרישתו ממנהלי הקבוצות בהן רכב, לתכנן את כל הקבוצה סביבו, הביאו להתפתחות התופעה של ה"רכבת". ה"רכבת" הוא כינוי לקבוצה אחת העובדת בתיאום מלא בראש דבוקת הרוכבים ורוכבת במהירות גבוהה מאוד, במטרה למנוע מרוכבים אחרים אפשרות בריחה ובמטרה להביא את הרוכב הספרינטר של אותה קבוצה, אל המיאוץ לקו הסיום, במצב אופטימלי.
אמנם "רכבות" דומות הופיעו גם לפני צ'יפוליני במרוצי האופניים, אך הן דאגו רק לנטרל את הבריחות עד כק"מ אחד לפני הסיום ומשם היה הספרינטר צריך להסתדר בכוחות עצמו. בקבוצות של צ'יפוליני גם הק"מ האחרון היה מתוכנן בקפדנות והתיאום בין הרוכבים היה חייב להיות מושלם על מנת שצ'יפוליני יצא אל 200–300 המטרים האחרונים במרוץ בעיתוי האופטימלי ובמלוא כוחו. כאשר כל התנאים הללו התקיימו, לא היו לו מתחרים והוא ניצח בקלות.
בזכות ניצחונותיו הרבים של צ'יפוליני זכו לפרסום (אם כי ברמה נמוכה בהרבה) גם הרוכבים שהיו מובילים אותו אל המיאוץ. במיוחד זכו לכך הרוכבים אשר תפקדו כמושך האחרון לפני היציאה למיאוץ. תפקיד זה דורש יכולת האצה כשל טובי הספרינטרים ובנוסף, דורש יכולת התמצאות ותאום מושלם עם הספרינטר הכוכב. בין הרוכבים שהובילו את צ'יפוליני לקו הסיום התפרסמו במיוחד: פביו בלדאטו, ג'אן-מטאו פאניני וג'ובאני לומברדי.
הערות שוליים

↑  Cipollini denies fresh links to Fuentes, באתר cyclingnews.com, ‏ 9 בפברואר 2013
↑  French Senate releases positive EPO cases from 1998 Tour de France באתר cyclingnews.com, ‏24 ביולי 2014
↑  Mario Cipollini battling heart conditions, recovering from surgery, באתר cyclingnews.com‏, 8 בנובמבר 2019
↑  Marco Gasperetti, Lesioni e stalking all’ex moglie, Mario Cipollini condannato a tre anni, ‏17 באוקטובר 2022 (באיטלקית)
| 0 | 1 | 2 |
| --- | --- | --- |
| הקודם: אוסקר פריירה | אלוף העולם במרוצי כביש  2002 | הבא: איגור אסטרלואה |
| 0 | 1 | 2 |
| --- | --- | --- |
| הקודם: לאנס ארמסטרונג | רוכב השנה בעולם (אופני הזהב)  2002 | הבא: לאנס ארמסטרונג |
| --- | --- |
בקרת זהויות :  LCCN: n2003117374  VIAF: 31380604   WorldCat (עם VIAF): 31380604
מקום תחת השמש (ספר)

| --- | --- |

כריכת הספר
 מידע כללי
 מאת:  בנימין נתניהו
 שפת המקור:  אנגלית
 סוגה:  עיון 
 נושא:  הסכסוך הישראלי-ערבי 
 הוצאה
 הוצאה:  ידיעות אחרונות
 תאריך הוצאה:  1995
 מספר עמודים:  523
 קישורים חיצוניים
 הספרייה הלאומית:  001323414
 
מקום תחת השמש הוא ספר משנת 1995 מאת בנימין נתניהו, אז ראש האופוזיציה ויו"ר תנועת הליכוד, ולימים ראש ממשלת ישראל. בספרו מציג נתניהו מנקודת מבטו כשגריר ישראל באו"ם לשעבר את משנתו המדינית בסוגיית הסכסוך הישראלי-פלסטיני.
בזמן יציאת הספר לאור תהליך אוסלו היה בעיצומו, והספר אפשר לנתניהו שנחשב לאחד המתנגדים החריפים ביותר להסכמים אלו, להבהיר את עמדותיו בצורה ברורה ביותר.
הספר מבוסס ברובו על ספר אחר של נתניהו, "A Place Among the Nations", שנכתב בשנת 1994 בארצות הברית.